text: শহীদ রমিজ উদ্দিন ক্যান্টনমেন্ট কলেজ বাংলাদেশের ঢাকা সেনানিবাসে অবস্থিত সেনাবাহিনী ও সিভিল কর্মীদের সন্তানদের প্রাথমিক, নিম্ন-মাধ্যমিক এবং মাধ্যমিক স্তরের শিক্ষা প্রতিষ্ঠান। কিছু ছাত্র সাধারণ নাগরিক খাত থেকেও আসেন।
  
  ইতিহাস 
  এই শিক্ষা প্রতিষ্ঠানটি ১৯৩৯ সালে প্রতিষ্ঠিত হয়। সেই সময় এটি ইউনিট স্কুল নামে পরিচিত ছিল। ১৯৫১ সালে ক্যান্টনমেন্ট বোর্ড গঠিত হলে ১৯৫২ সালে ঢাকা ক্যান্টনমেন্ট বোর্ড প্রতিষ্ঠানটি অধিগ্রহণ করে। বাংলাদেশের স্বাধীনতার পর বীর বিক্রম শহীদ রমিজ উদ্দিনের নামানুসারে বিদ্যালয়টির নামকরণ করা হয় শহীদ রমিজ উদ্দিন উচ্চ বিদ্যালয়। ৫ অক্টোবর ১৯৯৮ সালে বিদ্যালয়টিকে কলেজে উন্নীত হয় এবং নামকরণ করা হয় শহীদ রমিজ উদ্দিন উচ্চ মাধ্যমিক বিদ্যালয়। ২০০২ সালে বিদ্যালয়টির নাম পরিবর্তন করে শহীদ রমিজ উদ্দিন কলেজ নামকরণ করা হয় ও পরে পুনঃনামকরণ করে শহীদ রমিজ উদ্দিন ক্যান্টনমেন্ট কলেজ করা হয়। ২০০৪-২০০৫ শিক্ষাবর্ষে কলেজটিকে ডিগ্রি পর্যায়ে উন্নীত করা হয় হয় এবং বিএ, বিএসসি ও বিএসএস (পাস) কোর্সে শিক্ষার্থী ভর্তির কার্যক্রম শুরু করা হয়।
  
  বিবরণ 
  শহীদ রমিজ উদ্দিন ক্যান্টনমেন্ট কলেজ বাংলাদেশ সেনা শিক্ষা কর্পোরেশনের পরিচালকের তত্ত্বাবধানে পরিচালিত হয়। এই প্রতিষ্ঠানে নিউট্রিনো এসআরসিসি বিজ্ঞান ক্লাব  নামে একটি ক্লাব রয়েছে। এই ক্লাবটি এসআরসিসির সবচেয়ে জনপ্রিয় এবং বৃহত্তম ক্লাব। যে ক্লাবে প্রায় ২০০ সদস্য এক সাথে কাজ করতে পারেন। এছাড়াও আরও প্রায় ৭টি ক্লাব রয়েছে, যারা বিভিন্ন সময় কলেজ ও বাহিরে প্রতিযোগিতায় অংশগ্রহণ করে থাকে।
  
  একাডেমিক বিভাগ 
  বিভাগ সমূহঃ-
  
   বাংলা
   উদ্ভিদ বিজ্ঞান
   রসায়ন
   ইংরেজি
   অর্থনীতি
  
   ইসলামের ইতিহাস এবং সংস্কৃতি
  
   তথ্য ও যোগাযোগ প্রযুক্তি (আইসিটি)
  
   গণিত
   দর্শন
   রাষ্ট্রবিজ্ঞান
   পদার্থ বিজ্ঞান
   সমাজ কর্ম
   জীব বিজ্ঞান
  
  পাঠ্যক্রম বর্হিভূত কার্যক্রম 
  পাঠ্যক্রম অধ্যয়নের পাশাপাশি এই প্রতিষ্ঠানের শিক্ষার্থীরা কবিতা আবৃত্তি, বিতর্ক, সংগীত ইত্যাদি চর্চা করে থাকে। ছাড়া বিভিন্ন ধরনের খেলাধুলা অনুশীলন সহ প্রতিবছর বার্ষিক খেলাধুলাও অনুষ্ঠিত হয়।
  
  আবাসন 
  এখানে ছাত্র-ছাত্রীদের আবাসন এর সুবিধা নেই। তবে, ঢাকা ক্যান্টনমেন্ট এর অভ্যন্তরে নির্ঝর আবাসিক এলাকায় দুইটি বহুতল (১৪ তলা) বিল্ডিং রয়েছে, এখানে ঢাকা ক্যান্টনমেন্ট ও মিরপুর ক্যান্টনমেন্টে অবস্থিত সকল শিক্ষা প্রতিষ্ঠান এর শিক্ষার্থীরা থাকতে পারে।
  
  আরো দেখুন 
   ঢাকা ক্যান্টনমেন্ট
   বাংলাদেশ সেনাবাহিনী
   সামরিক ভূমি ও ক্যান্টনমেন্ট অধিদপ্তর
   প্রতিরক্ষা মন্ত্রণালয় (বাংলাদেশ)
   বাংলাদেশ বিমান বাহিনী
  
   বাংলাদেশ নৌবাহিনী
  
   ঢাকা শিক্ষা বোর্ড
  
   শিক্ষা মন্ত্রণালয় (বাংলাদেশ)
  
   জাতীয় বিশ্ববিদ্যালয়
  
   বাংলাদেশ ন্যাশনাল ক্যাডেট কোর
  
  তথ্যসূত্র
  
  বহিঃসংযোগ 
   
  
  বিষয়শ্রেণী:বাংলাদেশ সশস্ত্র বাহিনীর শিক্ষা ও প্রশিক্ষণ প্রতিষ্ঠান
  বিষয়শ্রেণী:১৯৩৯-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:ঢাকা জেলার কলেজ
  বিষয়শ্রেণী:ঢাকা জেলার বিদ্যালয়
title: শহীদ রমিজ উদ্দিন ক্যান্টনমেন্ট কলেজ